39. ΝΟΜΟΘΕΤ. ΔΙΑΤΑΓΜΑ υπ’ αριθ. 330 της 19/19 Απρ. 1947  Περί καταστάσεως μονίμου διαθεσιμότητος των αστυνομικών υπαλλήλων κλπ. Άρθρ.1-2.(Περιελήφθησαν εις την κωδικοποίησιν του Β.Δ. 31 Δεκ. 1957, κατωτ. αριθ. 57). Άρθρ.3.-Οι από της 28 Οκτ. 1940 και εφεξής καταστάντες ή καθιστάμενοι ανίκανοι δι’ υπηρεσίαν αστυνομικοί υπάλληλοι, συνεπεία τραυμάτων ληφθέντων ή ληφθησομένων κατά την εκτέλεσιν της υπηρεσίας των ή ένεκα ταύτης ή συνεπεία παθήσεων εκ τραυμάτων ληφθέντων ή ληφθησομένων κατά την εκτέλεσιν της υπηρεσίας των ή ένεκα ταύτης ή συνεπεία φυματιώσεως προελθούσης προδήλως και αναμφισβητήτως εξ αιτίας της υπηρεσίας των και των συναφών προς την εμπόλεμον κατάστασιν κακουχιών, υπάγονται είς την ειδικήν κατάστασιν της μονίμου διαθεσιμότητος κατά τας κατωτέρω διακρίσεις. Άρθρ.4.-Η «Μόνιμος Διαθεσιμότης» είναι η κατάστασις του αστυνομικού υπαλλήλου αναμφισβητήτως ανικάνου δια την υπηρεσίαν συνεπεία: 1)τραυμάτων ληφθέντων ή ληφθησομένων κατά την εκτέλεσιν της υπηρεσίας ή ένεκα ταύτης, 2)παθήσεων εκ τραυμάτων ληφθέντων ή ληφθησομένων κατά την εκτέλεσιν της υπηρεσίας ή ένεκα ταύτης κατά την από 28/10/1940 και εφεξής περίοδον, 3)φυματιώσεως προελθούσης προδήλως και αναμφισβητήτως εξ αιτίας   της   υπηρεσίας   και    των   συναφών   προς  (Αντί για τη σελ. 37(γ) Σελ. 37(δ) Τεύχος 1171 – Σελ.109  Οργανικοί Νόμοι 4.ΑΑ.α.35-39   1145 την εμπόλεμον κατάστασιν κακουχιών και εκδηλωθείσης εντός έτους από της λήξεως της κατά τα ανωτέρω εμπολέμου περιόδου, κατά τα εν τοις κατωτέρω άρθρ. 5 και 22 οριζόμενα. Άρθρ.5.-Τραύματα και παθήσεις εκ τραυμάτων δικαιολογούσαι την εις μόνιμον διαθεσιμότητα μετάθεσιν είναι αι αποδεδειγμένως καθιστώσαι τον αστυνομικόν αναμφισβητήτως ανίκανον δια την υπηρεσίαν. Τα κατά τα ανωτέρω τραύματα και παθήσεις εκ τραυμάτων καθορισθήσονται δια Δ/τος εφ’ άπαξ εκδοθησομένου προτάσει του Υπουργού Δημοσίας Τάξεως μετά γνωμάτευσιν της Ανωτάτης Αστυνομικής Υγειονομικής Επιτροπής (Πίναξ Α΄και Πίναξ Β΄) κατά λόγον βαρύτητος αυτών προς κανονισμόν των απονεμητέων αποδοχών κλπ. συνεπειών κατά τας διατάξεις του παρόντος Νόμου, ως βάσεως λαμβανομένης των παθήσεων και τραυμάτων των οριζομένων εν Νόμ. 5202/31, των εν αυτώ Πινάκων Α΄ και Β΄ Ν.Δ. 950/42 και τω Ν.Δ. 386/41. Δια του αυτού Δ/τος και επί τη βάσει των ιδίων κριτηρίων κατατάσσονται εις τας ανωτέρω δύο κατηγορίας (Πίναξ Α΄και Β΄) και αι περιπτώσεις της φυματιώσεως περί ών το εδαφ. 3 του προηγουμένου άρθρ.4. Άρθρ.6.-Οι εις μόνιμον διαθεσιμότητα μετασσόμενοι αστυνομικοί υπάλληλοι δεν κατέχουσιν οργανικάς θέσεις, προάγονται όμως κατ’ εξαίρεσιν άνευ τηρήσεως των κατά τον οργανισμόν του Σώματος Αστυν. Πόλεων, καθοριζομένων διατυπώσεων (προτάσεις ικανότητος, εκπαιδευτικά προσόντα, εκπαίδευσης εις Αστυνομ. Σχολάς κλπ.) εφ’ όσον δεν καταλαμβάνονται υπό του ορίου ηλικίας, ακολουθούντες την σειράν του, κανονική σειρά προαγομένου εν ενεργεία αμέσως αρχαιοτέρου των εν τω κλάδω εις τον ανήκουσι μέχρι προσκτήσεως τριών ακόμη βαθμών δια τους υπαστ/μους Α΄, Αστυνόμους Α΄και Β΄, δύο δια τους Διευθυντάς Β΄, ενός δια τους Διευθυντάς Α΄, τεσσάρων δε βαθμών δια τους από του βαθμού Υπαστυνόμους Β΄ (συμπεριλαμβανομένου) και κατωτέρων, πέραν του βαθμού όν έφερον κατά τον χρόνον της παθήσεώς των και εν περιπτώσει έτι καθ’ ήν δεν προβλέπονται οργανικώς αι εν τω οικείω κλάδω σχετικοί ανώτεροι βαθμοί, προβλέπονται όμως τοιούτοι εν τη καθόλου ιεραρχία του Σώματος Αστυνομίας Πόλεων. Το άρθρ.6 είχεν αντικατασταθή δια του άρθρ. 1 του Ν.Δ. 3007/1954, (κατωτ. αριθ. 53) όπερ όμως κατηργήθη αφ’ ής ίσχυσε δια του άρθρου μόνου Ν.Δ. 4552 της 3/4 Οκτ. 1966 (ΦΕΚ Α΄197) δι’ ού επανήχθη εν ισχύϊ και εθεωρήθη ως μηδέποτε καταργηθέν το ανωτέρω αρχικόν άρθρ. 6. Με το άρθρ. 2 του Π.Δ. 380/3-11 Σεπτ. 1991 (ΦΕΚ Α΄135) ορίστηκε ότι «οι προαγωγές του αστυνομικού προσωπικού μόνιμης διαθεσιμότητας, που προβλέπονται από το άρθρ. 6 του Ν.Δ. 330/1947 (Α-84), ενεργούνται μετά την κατά το άρθρ. 2 του Ν.Δ. 3007/1954 (Α-217) τελική κρίση της σωματικής του ικανότητας και τις δικαιούνται μόνον όσοι από το προσωπικό αυτό παραμένουν οριστικά στην κατάσταση της μόνιμης διαθεσιμότητας, οι οποίοι προάγονται αναδρομικά, αν συντρέχει περίπτωση». Με το άρθρ. 4 του Π.Δ. 148/9 Απρ.–8 Μαΐου 1992 (ΦΕΚ Α΄72), ανωτ. σελ. 24, 91035, (Διόρθ. Σφαλμ. στο ΦΕΚ Α΄ 97/12 Ιουν. 1992), προστέθηκε εδάφιο στο άρθρ. 2 του άνω Π.Δ. 380/91 το οποίο έχει ως εξής: «Δεν απαιτείται επανεξέταση για τελική κρίση της σωματικής τους ικανότητας για όσους από το προσωπικό αυτό η Ανωτάτη Υγειονομική Επιτροπή γνωματεύει ότι η πάθησή τους, λόγω της φύσεώς της, είναι οριστική και ανεπίδεκτη θεραπείας». Άρθρ.7.-Οι εις μόνιμον διαθεσιμότητα μετατασσόμενοι αστυνομικοί υπάλληλοι λαμβάνουσιν ισοβίως ως αποδοχάς: 1.Οι μεν υπαγόμενοι εις την Α΄ κατηγορίαν (Πίναξ Α΄ άρθρ. 5) τας εκάστοτε αποδοχάς των εν ενεργεία ομοιοβάθμων των. 2.Οι δε υπαγόμενοι εις την Β΄ κατηγορίαν (Πίναξ Β΄ άρθρ. 5) τα 90% των ανωτέρω αποδοχών. 3.Των κατά τα ανωτέρω αποδοχών και κατά τας αναφερομένας      διακρίσεις       απολαύουσιν      οι  Σελ. 38(δ) Τεύχος 1171-Σελ. 110  Οργανικοί Νόμοι 4.ΑΑ.α.39   1146 εις μόνιμον διαθεσιμότητα διατελούντες, εφ’ όσον εξ άλλων γενικών ή ειδικών διατάξεων δεν δικαιούνται μειζόνων αποδοχών, άλλως λαμβάνουσι το μείζον ποσόν. (Οι συμπληρούντες οκταετή παραμονήν εις τον βαθμόν όν τελευταίον κατ’ ανώτατον όριον δυνάμει του παρόντος και των κειμένων διατάξεων δικαιούνται λαμβάνειν, δικαιούνται πλήρων αποδοχών του αμέσως ανωτέρου εν τη ιεραρχία του Σώματος Αστυνομίας Πόλεων βαθμού). Το ανωτέρω εντός ( ) εδάφιον κατηργήθη από της ισχύος του Α.Ν. 1502/1950 (τόμ. 2Α σελ. 365) δια της παρ. 1 του άρθρου μόνου Ν.Δ. 392/1974 (τόμ. 29 σελ. 114,06) του οποίου βλ. και παρ. 2 και 3. Ως αποδοχαί νοούνται ο βασικός μισθός και τα πάσης φύσεως επιδόματα και παροχαί, ών απολαύουσιν εκάστοτε οι εν ενεργώ υπηρεσία ομοιοβάθμοί των. Οι εις μόνιμον διαθεσιμότητα τελούντες υπόκεινται ως μέτοχοι του Μετοχικού Ταμείου Στρατού και Μετοχικού Ταμείου Πολιτικών υπαλλήλων του Ταμείου προνοίας Δημοσίων υπαλλήλων εις απάσας επί των αποδοχών των εν ενεργεία κρατήσεις υπέρ τούτων και δικαιούνται μερίσματος εκ του οικείου Μετοχικού Ταμείου και βοηθήματος του Ταμείου Προνοίας Δημοσίων υπαλλήλων κατά τας ισχυούσας περί τούτων διατάξεις εκάστοτε και τας σχετικάς τοιαύτας του Νόμ. 4506/1930 και του Ν.Δ. 950/1942. Εν περιπτώσει καθ’ ήν τινός εκ των λαμβανόντων τα 90% των εν ενεργεία αποδοχών η κατάστασις ήθελεν επιδεινωθή, δύναται ούτος τη αιτήσει του και κατόπιν γνωματεύσεως της Ανωτάτης Αστυνομικής Υγειονομικής Επιτροπής, εκδιδομένης κατά τας διατάξεις του παρόντος Νόμου άρθρ. 8 να μετατάσσηται εις την κατάστασιν της Α΄κατηγορίας. Οι εις μόνιμον διαθεσιμότητα μετατασσόμενοι αστυνομικοί υπάλληλοι λαμβάνουσιν επί τρίμηνον από της ημέρας της μετατάξεώς των εις την κατάστασιν ταύτην, τας αποδοχάς ενεργού υπηρεσίας του βαθμού των, εφ’ όσον αύται είναι ανώτεραι των δια του παρόντος καθοριζομένων. Αι διατάξεις των ακολούθων Νόμων προβλέπουσαι: 1)περί παροχής επιδομάτων, 2)εκπτώσεων επί μεταφορικών μέσων και δημοσίων θεαμάτων, 3)νοσηλείας, 4)λουτροθεραπείας, 5)αεροθεραπείας, 6)παραθερισμού, 7)απαλλαγής από εκπαιδευτικών τελών, 8)κατασχέσεως αποδοχών, 9)αποδοχών λόγω παραμονής εν τω αυτώ βαθμώ και 10)κατασκευής και επισκευής τεχνικών μελών, μηχανημάτων, προθεμάτων και ειδικών υποδημάτων και αγοράς τεχνητών οφθαλμών κατά την έν άρθρ. 18 του Παρόντος Νόμου αντιστοιχίαν εφαρμόζονται και δια τους εις μόνιμον διαθεσιμότητα αστυνομικούς. 1)Νόμ. 4506/1930 (άρθρ. 3 παρ. 3 ως ετροποποιήθη δι’ άρθρ. 3 παρ. 11 Νόμ. 994/43 παρ. 4 ως ετροποποιήθη δι’ άρθρ. 4 Ν.Δ. 950/942 και συνεπληρώθη δι’ άρθρ. 5 Ν.Δ. 2100/1943 παρ. 5-7 ως συνεπληρώθη δι’ άρθρ. 3 παρ. ΙV του Νομ. 994/1943 άρθρ. 5 παρ. 4-7 ως αντικατεστάθησαν δι’ άρθρ. 6 Ν.Δ. 950/42, άρθρ. 7 παρ. 2 ως ετροποποιήθη δι’ άρθρ. 14 Ν.Δ. 950/42, παρ. 3-6 ως συνεπληρώθησαν δι’ άρθρ. 8 Ν.Δ. 950/1942, 2)Ν.Δ. 950/1942 άρθρ. 13 και 15, 3)Νόμ. 994/43 άρθ. 3 παρ. 11 και ΙV άρθρ. 5 άρθρ. 7 παρ. 11, 4) Νόμ. 5202/1931. Η διάταξης του άρθρ. 11 του Ν.Δ. 950/41 εφαρμόζεται και έν προκειμένω της σχετικής δηλώσεως περί επιλογής αποδοχών υποβαλλομένης εις το Υπουργείον Δημ. Τάξεως (Δ/σιν Αστυνομίας). Η παρούσα διάταξις τίθεται εν ισχύϊ δια Δ/τος τη προτάσει του Υπουργού Δημ. Τάξεως εκδιδομένου. Άρθρ.8.-1.Η Ανωτάτη Αστυνομική Υγειονομική Επιτροπή επιλαμβάνεται της εξετάσεως παντός αστυνομικού υπαλλήλου, ούτινος τα δικαιολογητικά έγγραφα διαβιβάζονται αυτή κατά τας σχετικάς περί νοσηλείας και αναρρωτικών αδειών και σωματικής ή διανοητικής ανικανότητος διατάξεις του οργανισμού και κανονισμού του Σώματος Αστυν. Πόλεων. 2.Αι αποφάσεις της Ανωτ. Αστυν. Υγειον. Επιτροπής αι αφορώσαι την εκτέλεσιν του παρόντος νόμου, λαμβάνονται καθ’ ομόφωνον γνώμην των μελών της, άλλως δεν έχουσιν ισχύν. Εν περιπτώσει διαφωνίας η υπόθεσις επανεξετάζεται υπό της αυτής Επιτροπής, τη συμμετοχή ως Προέδρου Καθηγητού της Ιατρικής Σχολής του Πανεπιστημίου, της αντιστοίχου έδρας προς την πάθησιν εφ’ ής δεν επήλθεν ομοφωνία, οριζομένου υπό της οικείας Σχολής αιτήσει του Υπουργού Δημοσίας Τάξεως. Η ούτω συντιθεμένη Επιτροπή αποφαίνεται και κατά πλειοψηφίαν. «3.Κατά των αποφάσεων της Α.Α.Υ. Επιτροπής επιτρέπεται προσφυγή υπό του Υφυπουργού των Εσωτερικών, του Αρχηγού Αστυνομίας Πόλεων ή των ενδιαφερομένων αστυνομικών, ενώπιον της εκδούσης την απόφασιν Επιτροπής, ασκουμένη εντός μηνός από της κοινοποιήσεως της αποφάσεως ταύτης εις τον κριθέντα αστυνομικόν υπάλληλον. «Η καθ’ ής η προσφυγή απόφασις επανεξετάζεται υπό Αναθεωρητικής Επιτροπής, συγκροτουμένης  δι’ αποφάσεως του Υφυπουργού Εσωτερικών και  απαρτιζομένης εξ ενός καθηγητού ή Υφηγητού  της αντιστοίχου προς την πάθησιν του όν αφορά  η προσφυγή έδρας του Πανεπιστημίου, οριζομένων υπό της οικείας Σχολής του Πανεπιστημίου ή  ενός Γεν. Αρχιάτρου οριζομένου υπό του Υπουργού  Εθνικής Αμύνης ως Προέδρου και εκ τεσσάρων  Υγειονομικών αξ/κών εκ των μη λαβόντων μέρος  εις   την   Επιτροπήν,  την   εκδώσασαν   την   προσ-  (Αντί της σελ. 39(α) Σελ. 39(β) Τεύχος 543–Σελ. 31  Οργανικοί Νόμοι 4.ΑΑ.α.39   1147 βαλλομένην απόφασιν, αμφοτέρων των περιπτώσεων της παρ.2 του παρόντος ήν την αρχικήν περί μετατάξεως εις την μόνιμον διαθεσιμότητα τοιαύτην». Εάν η καθ’ ής η προσφυγή απόφασις εξεδόθη υπό Επιτροπής συντεθειμένης κατά την δευτέραν περίπτωσιν της ανωτέρω παρ. 2 (εν περιπτώσει διαφωνίας κλπ.) δεν επιτρέπεται να μετάσχη ως Πρόεδρος ο αυτός Καθηγητής, εφ’ όσον υπάρχει ευχέρεια συμμετοχής εις την Αναθεωρητικήν Επιτροπήν ετέρου Καθηγητού της αυτής έδρας, άλλως συμμετέχει ο ίδιος. Αι αποφάσεις της Αναθεωρητικής Επιτροπής λαμβάνονται παρόντων απάντων των μελών και κατά πλειοψηφίαν, είναι δε αμετάκλητοι και υποχρεωτικοί». Η παρ. 3 αντικατεστάθη ως άνω δια του άρθρ. 3 του Ν.Δ. 3007/1954, το δε β΄εδάφιον αυτής δια του άρθρ. 3 Νόμ. 3256/55. 4.Εν τη αποφάσει δέον να αναφέρωνται εν περιπτώσει πλειοψηφίας ή ισοψηφίας αι αιτιολογίαι των γνωμών. Εν περιπτώσει ισοψηφίας υπερισχύει η ψήφος του Προέδρου (παρ. 2 του παρόντος άρθρου). 5.Ο κατά τα ανωτέρω Καθηγητής δικαιούται αμοιβής καθοριζομένης δια διαταγής του Υπουργού Δημοσίας Τάξεως, ουδέποτε όμως κατωτέρας της κεκανονισμένης δια συμμετοχήν εις Ιατρικά Συμβούλια Καθηγητών του Πανεπιστημίου.  Άρθρ.9.-Όσοι εκ των εν τω άρθρ.6 προήχθησαν εις ανώτερον βαθμόν κατά τας σχετικάς περί ηθικών αμοιβών ή άλλας συναφείς διατάξεις δικαιούνται και των κατά τον παρόντα νόμον προαγωγών. Άρθρ.10.-Η μετάταξις αστυνομικού υπαλλήλου εις μόνιμον διαθεσιμότητα ενεργείται καθ’ όν τρόπον και ο πρώτος διορισμός ή προαγωγή εις τον βαθμόν όν ούτος φέρει, κατόπιν γνωματεύσεως της Ανωτάτης Αστυν. Υγειονομικής Επιτροπής κατά τας διατάξεις των προηγουμένων άρθρων. Ο χρόνος της μονίμου διαθεσιμότητος λογίζεται δια πάσας τας περιπτώσεις ως χρόνος ενεργού πραγματικής και συνταξίμου υπηρεσίας. Άρθρ.11.-Οι μετατασσόμενοι εις κατάστασιν μονίμου διαθεσιμότητος δεν εκτελούσιν υπηρεσίαν και δεν δικαιούνται να φέρωσι την στολήν των εκτός των δι’ αποφάσεων του Αρχηγού Αστυν. Πόλεων εγκρινομένων υπό του Υπουργού Δημ. Τάξεως κανονιζομένων εκάστοτε ειδικών εξαιρετικών περιπτώσεων υπάγονται όμως εις απάσας τας ποινικάς και πειθαρχικάς διατάξεις, τας διεπούσας το Σώμα Αστυν. Πόλεων, ως και τας τοιαύτας περί νοσηλείας, συμμετοχής εις τας Στρατιωτικάς Λέσχας, ευεργετημάτων δια τας Στρατιωτικάς Σχολάς εν γένει, χορηγήσεως και επισκευής τεχνητών μελών, χρηματικών βοηθημάτων δι’ ειδικήν θεραπείαν, χορηγήσεως φαρμάκων, εκπτώσεων ή ατελειών ή ελευθέρας κυκλοφορίας επί μεταφορικών μέσων, παντός εν γένει ευεργετήματος χορηγουμένου αντιστοίχως εις τους του αυτού βαθμού εν ενεργεία ή συνταξιούχους αστυνομικούς υπαλλήλους και τας οικογενείας αυτών, ως και εις τους Στρατιωτικούς της Χωροφυλακής, εφ’ όσον είναι ευεργετικώτεραι των υπό του παρόντος καθοριζομένων (άρθρ. 7). Άρθρ.12.-Οι τελούμενοι γάμοι των εν μονίμω διαθεσιμότητι αναγνωρίζονται δια πάσας τας περιπτώσεις μόνον εφ’ όσον ετηρήθησαν αι καθοριζόμεναι διατυπώσεις και υποχρεώσεις του βαθμού των, εφαρμοζομένων και των σχετικών διατάξεων των Νόμων περί Ταμείου Προνοίας Δημοσίων Υπαλλήλων και Μετοχικών Ταμείων. Άρθρ.13.-Οι μαθηταί αρχιφύλακες και δόκιμοι Υπαστυνόμοι β΄θεωρούνται δια την εφαρμογήν του παρόντος Νόμου κεκτημένοι τον βαθμόν τούτον κατά τους ορισμούς του άρθρ. 4 (ήτοι από της παθήσεώς των), οι δε δόκιμοι και μαθητευόμενοι αστυφύλακες θεωρούνται μονιμοποιηθέντες από του αυτού ως άνω χρόνου εις τον βαθμόν τούτον. Άρθρ.14.-Εις τας διατάξεις του παρόντος Νόμου υπάγονται και οι έφεδροι αστυνομικοί υπάλληλοι απάντων των βαθμών. Ούτοι ως και οι δόκιμοι αστυφύλακες δεν τίθενται εις μόνιμον διαθεσιμότητα, αλλά δικαιούνται αυτοί ή εν περιπτώσει θανάτου αι οικογένειαι των συντάξεως της οριζομένης υπό του Α.Ν. 2665/1940, ως ετροποποιήθη και συνεπληρώθη δια μεταγενεστέρων νόμων, εφ’ όσον εξ άλλης διατάξεως δεν δικαιούνται μείζονος συντάξεως. Άρθρ.15.-1.Οι εκ της οικογενείας του φονευθέντος ή αποβιώσαντος αστυνομικού υπαλλήλου υπό τας προϋποθέσεις του παρόντος Νόμου και του κατά τας αυτάς διατάξεις διατελούντος εις μόνιμον διαθεσιμότητα δι- Σελ.40(β) Τεύχος 543-Σελ. 32  Οργανικοί Νόμοι 4.ΑΑ.α.39   1148 καιούμενοι κατά τας κειμένας διατάξεις συντάξεως, λαμβάνουσιν ως τοιαύτην την οριζομένην υπό του Α.Ν. 2665/1940 ως ετροποποιήθη και συνεπληρώθη δια μεταγενεστέρων νόμων, εφ’ όσον εξ άλλης διατάξεως δεν δικαιούνται μείζονος συντάξεως, της διατάξεως του άρθρ. 2 του Νόμου τούτου εφαρμοζομένου δι’ άπαντας τους βαθμούς του Σώματος Αστυνομίας Πόλεων. 2.Όπου εν τοίς άρθρ. 1 και επόμ. του παρόντος Νόμου αναφέρεται αστυνομικός υπάλληλος ως τοιούτος νοείται και ο δόκιμος μαθητευόμενος οιουδήποτε βαθμού και κλάδου του Σώματος Αστυνομίας Πόλεων και οι έφεδροι εφ’ όσον δεν γίνεται ειδικώτερος προσδιορισμός ή διάκρισις. Άρθρ.16.-Η σύνθεσις και η αρμοδιότης των Αστυνομικών Υγειονομικών Επιτροπών, αι επαγόμεναι ανικανότητα δια την Αστυνομικήν υπηρεσίαν παθήσεις και ο βαθμός της ανικανότητος και της αναπηρίας δια πάσαν περίπτωσιν ρυθμίζονται δια Δ/των προτάσει του επί της Δημοσίας Τάξεως Υπουργού. Άρθρ.17.-Αι Αστυνομικαί Υγειονομικαί Επιτροπαί καθίστανται εφεξής μόναι αρμόδιαι δια την εξέτασιν και καθορισμόν ανικανότητος και αναπηρίας των αστυνομικών υπαλλήλων, επαναφερομένων εν ισχύϊ των δια του άρθρ. 7 Α.Ν. 1635/1939 καταργηθεισών διατάξεων των άρθρ. 4 και 7 του από 19 Νοεμ. 1935 Α. Νόμου. Αι άνω αναφερόμεναι διατάξεις ως και η λοιπή νομοθεσία περί συντάξεων θέλει παρατεθή εις τόμ.29. Άρθρ.18.-Των τυχόν εκ των περί πολεμικής διαθεσιμότητος παρεχομένων ή παρασχεθησομένων συναφών μειζόνων πλεονεκτημάτων και ευεργετημάτων εις τους Στρατιωτικούς της Χωροφυλακής (όσον αφορά τα μερίσματα Μετοχικών Ταμείων, παντός είδους χορηγήματα και λοιπά αντικείμενα περί ών τα άρθρ. 6-21 του παρόντος Νόμου) δικαιούνται αναλόγως υπό τας αυτάς προϋποθέσεις και οι αστυνομικοί υπάλληλοι απάντων των βαθμών κατά την δια του Νόμ. 621/1943 καθοριζομένην αντιστοιχίαν. Δια τους από του βαθμού του αρχιφύλακος και κάτω εφαρμόζονται αναλόγως αι δια τους Ανθυπαστυνόμους διατάξεις. Άρθρο.19.-Εν άρθρ. 1 του από 19 Νοεμ. 1935 «περί συμπληρώσεως του από 31 Οκτ.1935 Δ/τος «περί απονομής συντάξεων» μετά την φράσιν «25ετής μεν πλήρης συντάξιμος υπηρεσία» προστίθενται εν συνεχεία (προς εναρμόνισιν μετά του άρθρ. 3 ιδίου Α.Ν.) τα εξής παραλειφθέντα κατά την δημοσίευσιν «δια τους από του βαθμού του Αστυνόμου Β΄συμπεριλαμβανομένου και άνω, δια δε τους των λοιπών βαθμών 20ετής» διαμορφουμένου του άρθρου τούτου ως ακολούθως: «Επί τακτικών αστυνομικών υπαλλήλων δια μεν τους από του βαθμού του Αστυνόμου Β΄τάξεως και άνω αρκεί 25ετής πλήρης συντάξιμος υπηρεσία, εξ ης 10ετής πραγματική εν τω Σώματι Αστυν. Πόλεων ή τη Χωρ/κή, δια δε τους των λοιπών βαθμών 20ετής πλήρης συντάξιμος υπηρεσία εξ ής 10ετής πραγματική εν τω Σώματι της Αστυν.Πόλεων ή και τη Χωροφυλακή». Βλ. σχόλιον υπό άρθρ. 17. Άρθρ.20.-Κατά τα λοιπά εφαρμόζονται αναλόγως αι διατάξεις των Νόμ. 4506/30 και 5202/31 ως ετροποποιήθησαν ή τροποποιηθήσονται μεταγενεστέρως κατά την εν τω άρθρ. 18 του παρόντος Νόμου οριζομένην αντιστοιχίαν εφ’ όσον τυγχάνουσιν ευεργετικώτεραι της εν αυτοίς αναφερομένης καταστάσεως «πολεμικής διαθεσιμότητος κλπ. «αντιστοιχούσης προς την μόνιμον διαθεσιμότητα. Οι Νόμ. 4506/30 και 5202/31 αναγόμενοι εις την Στρατιωτικήν Νομοθεσίαν παρατεθήσονται εις Τόμ.36. Άρθρ.21.-Οι εις μόνιμον διαθεσιμότητα αστυνομικοί υπάλληλοι εφοδιάζονται δι’ ειδικού δελτίου ταυτότητος εκδιδομένου υπό του Αρχηγείου Αστυνομίας Πόλεων. Άρθρ.22.-Μέχρις εκδόσεως του κατά το άρθρ. 5 Δ/τος θέλουσιν ισχύσει τα ακόλουθα: Α΄.Βλάβαι εκ τραυμάτων επαγόμεναι εις την μόνιμον διαθεσιμότητα, μετάταξιν αστυνομικού υπαλλήλου, ληφθέντων ή ληφθησομένων κατά την υπηρεσίαν ή ένεκα της υπηρεσίας είναι αι εις τους πίνακας Α΄ και Β΄(Α΄και Β΄ κατηγορίαι) του Νόμ. 5202/1931 περιλαμβανόμεναι.   (Αντί της σελ. 41(α) Σελ. 41(β) Τεύχος 543-Σελ.33  Οργανικοί Νόμοι 4.ΑΑ.α.39   1149 Β΄.Παθήσεις επαγόμεναι εις την μόνιμον διαθεσιμότητα μετάταξιν αστυνομικού υπαλλήλου καθορίζονται αι εξής (άρθρ. 4 παρ. 1 εδάφ. ε΄, ς΄, ια΄, Νόμ. 5202/31). 1)Ληθαρχική εγκεφαλίτις καταλήξασα εις νόσον του Πόρκινσον. 2)Φρενοβλάβεια εκ τραυμάτων ληφθέντων ή ληφθησομένων κατά την υπηρεσίαν ή ένεκα ταύτης. 3)Φυματίωσις των πνευμόνων εκ τραυμάτων ληφθέντων ή ληφθησομένων κατά την υπηρεσίαν ή ένεκα ταύτης. Αι ανωτέρω παθήσεις υπάγονται εις την κατηγορίαν Α΄(Πίναξ Α΄). Γ΄.Εν τη εννοία των τραυμάτων περιλαμβάνονται και τα εκ κρυοπαγημάτων τοιαύτα. Δ΄.Φυματίωσις εν γένει προελθούσα αναμφισβητήτως εξ αιτίας της υπηρεσίας και των συναφών προς την εμπόλεμον κατάστασιν κακουχιών, εφ’ όσον ο αστυνομικός υπάλληλος κέκτηται υπερδιετή υπηρεσίαν εν των Σώματι, η δε πάθησίς του εξεδηλώθη εντός έτους από της λήξεως της εμπολέμου περιόδου.   Σελ. 42(β) Τεύχος 543-Σελ.34  Οργανικοί Νόμοι 4.ΑΑ.α.39   1150

[Source: greek_legal_code_raptarchis | Tokens: 16558]